La ceràmica valenciana i la tècnica del socarrat, nova exposició en la Casa de Cultura
2025-07-24

La Sala d’Exposicions de la Casa de Cultura sol tocar, al llarg del curs, tots els pals de les Arts Plàstiques. Després del pas del Fòrum d’Amants de la Fotografia, els integrants de la qual van inaugurar el curs d’exposicions amb una mostra col·lectiva de fotografies, ara arreplega el testimoni artístic el pintor i ceramista burjassoter, Pascual Rubio qui presentarà una mostra de ceràmica valenciana, entre la qual hi haurà nombroses peces elaborades amb la tècnica del socarrat. La inauguració d’aquesta nova exposició tindrà lloc dilluns que ve 2 d’octubre, a les 19h, en la Sala d’Exposicions de la Casa de Cultura, lloc on la mostra es podrà visitar fins al 13 d’octubre, de dilluns a divendres, de 8h a 21h.

Pascual Rubio és un expert en l’art del socarrat, el tipus de ceràmica que consisteix en una placa de fang cuit o taulell, esmaltat en blanc i decorat, generalment, en tons vermellosos o marrons, destinat a col·locar-se entre bigues, en sostres i ràfecs d’edificis. Es tracta d’un motiu d’adorn, d’origen medieval, molt típic de la terrisseria de valenciana.